Κύπελλο "ΟΧΙ" ποδοσφαίρου 1945

Το ποδοσφαιρικό **Κύπελλον 28ης Οκτωβρίου 1940-45 "ΟΧΙ"** ή **Κύπελλον Αθηνών** ή απλά **Κύπελλον "ΟΧΙ"**  διεξήχθη τον Οκτώβριο-Νοέμβριο του 1945 από την "Ένωση Συνεργαζόμενων Σωματείων", την οποία συγκρότησαν 14 αθηναϊκοί ποδοσφαιρικοί σύλλογοι, προσκείμενοι στον Παναθηναϊκό, θέλοντας να συμπαρασταθούν στους "πρασίνους" στη διαμάχη που είχαν με την ΕΠΣ Αθηνών. Τον τίτλο κατέκτησε ο **Παναθηναϊκός**.

## Η διοργάνωση
Τον Οκτώβριο του 1945 η "παράταξη του ΠΑΟ", την οποία αποτελούσαν 14 σύλλογοι της Αθήνας, δημιούργησε την "Ένωση Συνεργαζομένων Ποδοσφαιρικών Σωματείων Αθηνών" (ΕΣΠΣΑ), με προσωρινό πρόεδρο τον Ανδρέα Σπανό. Τα συνεργαζόμενα σωματεία προκήρυξαν το **"Κύπελλον 28ης Οκτωβρίου 1940-45 ΟΧΙ"** ή **Κύπελλον Αθηνών**, όπως το αποκάλεσε ο τύπος για συντομία. 

Η δημιουργία της σχισματικής Ένωσης προκάλεσε την αντίδραση της ΕΠΣΑ, η οποία όρισε την έναρξη του πρωταθλήματος το ίδιο Σαββατοκύριακο με την έναρξη των αγώνων του Κυπέλλου ΟΧΙ. Η ΕΠΟ απείλησε να "θέσει εκτός νόμου" τον Παναθηναϊκό και τα συνεργαζόμενα σωματεία, αλλά παράλληλα ζήτησε τη "συμφιλίωση" με την ΕΠΣΑ, κάτι που συνέβη σύντομα και η απειλή δεν υλοποιήθηκε.

Οι αγώνες του Κυπέλλου διεξήχθησαν με σύστημα νοκ-άουτ στα γήπεδα Παναθηναϊκού και Πανελληνίου από τις 13 Οκτωβρίου ως τον τελικό που έγινε στις 4 Νοεμβρίου στο γήπεδο Λεωφόρου με νικητή τον Παναθηναϊκό. Το έπαθλο ήταν μια ασημένια πλακέτα με δάφνη και τις λέξεις "ΟΧΙ, 28η Οκτωβρίου".

## Μετέχοντες σύλλογοι
Μετείχαν οι εξής σύλλογοι: 

*Παναθηναϊκός 
*Απόλλων Αθηνών 
*Αθηναϊκός Α.Σ. 
*Αστήρ Αθηνών 
*Α.Ε. Αγίου Δημητρίου 
*Γ.Σ. Αρίων 
*Καλλιθαϊκός 

*Α.Ε. Χαλανδρίου 
*Α.Π.Ο. Αττικός 
*Δάφνη Αθηνών 
*Ατρόμητος Αθηνών 
*Βικτώρια Ρούφ 
*Ολυμπιάς
*Π.Ο. Γουδί

Είχε ανακοινωθεί πως θα μετάσχει και η Αθηναΐς Κυψέλης, η οποία αποσύρθηκε πριν από την κλήρωση. επίσης, το Γουδί που μετείχε στην κλήρωση, τελικά δεν έλαβε μέρος. Αυτό ήταν το "κύκνειο άσμα" της ιστορικής ομάδας που δεν κατάφερε να ξαναϊδρυθεί μετά τον πόλεμο. 

## Αποτελέσματα

***Α΄ γύρος**
****[[Απόλλων Αθηνών]]** - Α.Π.Ο. Αττικός: 8-2 (3-0)
****[[Α.Ο. Αστέρας Γκύζη|Αστήρ Αθηνών]]** - Βικτώρια Ρούφ: 4-1 (1-0)
****[[Γ.Σ. Αρίων]]** - Α.Ε. Χαλανδρίου: 4-1 (1-1)
****[[Παναθηναϊκός (ποδόσφαιρο)|Παναθηναϊκός]]** - Καλλιθαϊκός: 7-0 (3-0)
****[[Ατρόμητος Αθηνών]]** - Δάφνη Αθηνών: 5-1 (2-1)
****[[Αθηναϊκός Α.Σ.]]** - Ολυμπιάς: 5-0 (1-0)
****[[Α.Ο. Δάφνη|Α.Ε. Αγίου Δημητρίου]]**, χωρίς αγώνα.
****[[Π.Ο. Γουδί]]**, χωρίς αγώνα.

***Προημιτελικοί**
****[[Απόλλων Αθηνών]]** - Γ.Σ. Αρίων: 3-1 (1-1)
****[[Παναθηναϊκός (ποδόσφαιρο)|Παναθηναϊκός]]** - Α.Ε. Αγίου Δημητρίου: 8-1 (4-0)
****[[Αθηναϊκός Α.Σ.]]** - Π.Ο. Γουδί: δεν προσήλθε το Γουδί.
****[[Α.Ο. Αστέρας Γκύζη|Αστήρ Αθηνών]]** - Ατρόμητος Αθηνών: 5-2 (2-1)
***Ημιτελικοί**
****[[Παναθηναϊκός (ποδόσφαιρο)|Παναθηναϊκός]]** - Αθηναϊκός Α.Σ.: 3-2 (0-0)
****[[Α.Ο. Αστέρας Γκύζη|Αστήρ Αθηνών]]** - Απόλλων Αθηνών: δεν προσήλθε ο Απόλλων.

### Ο τελικός
Πριν από τον τελικό, που έγινε στο γήπεδο της Λεωφόρου, διεξήχθη ποδοσφαιρική σκυταλοδρομία μεταξύ 6 συλλόγων με νικητή τον Παναθηναϊκό και στη συνέχεια 15λεπτοι αγώνες 7Χ7 μεταξύ 4 ομάδων, στους οποίους επικράτησε η Ολυμπιάς. Στις νικήτριες ομάδες των δύο αυτών εκδηλώσεων απονεμήθηκε ένα κυανόλευκο λάβαρο με τη λέξη ΟΧΙ. 
***Ποδοσφαιρική σκυταλοδρομία**: 1) Παναθηναϊκός, 2) Αττικός, 3) Ολυμπιάς
***Τελικός τουρνουά 15λεπτων αγώνων 7Χ7**: Ολυμπιάς - Δάφνη Αθηνών: 1-0.

***Τελικός**
**Γήπεδο Λεωφόρου Αλεξάνδρας, 4 Νοεμβρίου 1945.
**Θεατές: 4.000 περίπου.
****[[Παναθηναϊκός (ποδόσφαιρο)|Παναθηναϊκός]]** - Αστήρ Αθηνών: 4-2 (0-2) (Δεστούνης 49΄, 64΄, 70΄, Τριανταφύλλης 76' - Μάντζαρης 26΄, 28΄). 
**Διαιτητής: Σαββίδης
**Συνθέσεις: 
*****[[Παναθηναϊκός (ποδόσφαιρο)|Παναθηναϊκός]]**: Μαθιός, Κρητικός, Καμπέρος, Νικολόπουλος, Καλογερόπουλος, Μίχας, Τσούτσος, Τριανταφύλλης, Πετσανάς, Σίμος, Δεστούνης.
*****[[Α.Ο. Αστέρας Γκύζη|Αστήρ Αθηνών]]**: Μπακόπουλος, Σώχος, Γαλιώτης, Κλάψης ΙΙ, Ρεμούνδος, Παπαθανασόπουλος, Κλάψης Ι, Μάντζαρης, Μήτσας, Μακρής, Παπαμιχαήλ.
***Πρώτος σκόρερ**: Τάκης Τριανταφύλλης (ΠΑΟ): 6 γκολ

## Παραλειπόμενα
### Ο άτυπος τελικός
Ο Απόλλων αμφισβήτησε την επικράτηση του Παναθηναϊκού ισχυριζόμενος πως δεν του δόθηκε η ευκαιρία να αγωνιστεί στον ημιτελικό με τον Αστέρα και κατ' επέκταση να προκριθεί στον τελικό. Για το λόγο αυτό προγραμματίστηκε για τις 11 Νοεμβρίου ένα αγώνας μεταξύ Παναθηναϊκού - Απόλλωνα που χαρακτηρίστηκε ως "άτυπος" τελικός του Κυπέλλου ΟΧΙ. Ουσιαστικά, οι δυο ομάδες που δεν μετείχαν στο πρωτάθλημα της ΕΠΣΑ αναζητούσαν ευκαιρία να δώσουν κάποιους αγώνες μεταξύ τους για εισπρακτικούς λόγους. Τελικά, νίκησε ο ΠΑΟ με 2-1.

*Γήπεδο Λεωφόρου Αλεξάνδρας, 11 Νοεμβρίου 1945:
***Παναθηναϊκός** - Απόλλων: 2-1 (ημ. 2-1).
*Σκόρερ: Πετσανάς, Σίμος (ΠΑΟ) - με πέναλτι είχε προηγηθεί ο Απόλλων.

### Το "Κύπελλο Ρούσου"
Η ανάγκη για αγώνες των συνεργαζόμενων σωματείων τους οδήγησε στην επανάληψη των ημιτελικών του Κυπέλλου ΟΧΙ (ΠΑΟ-Αθηναϊκός, Απόλλων-Αστήρ), ως φιλικών αγώνων αυτή τη φορά στις 18 Νοεμβρίου 1945. Όμως, ο Απόλλων θεώρησε τον αγώνα με τον Αστέρα ως ευκαιρία να αποδείξει στο γήπεδο πως είναι καλύτερος από τον Αστέρα, μιας και είχε αποκλειστεί χωρίς αγώνα στον κανονικό ημιτελικό του Κυπέλλου ΟΧΙ. Στον "άτυπο" ημιτελικό νίκησε τον Αστέρα, οπότε κάλεσε τον Παναθηναϊκό σε νέα αναμέτρηση σε ένα νέο αγώνα, στις 2 Δεκεμβρίου, ο οποίος επίσης χαρακτηρίστηκε ως νέος άτυπος τελικός του Κυπέλλου ΟΧΙ. Για το νικητή αθλοθετήθηκε και κύπελλο από τον φίλαθλο Ρούσσο, γι' αυτό και αποκλήθηκε αγώνας για το Κύπελλο Ρούσου. Στον αγώνα δόθηκε πανηγυρικός χαρακτήρας και είχε κληθεί ο υπουργός Παιδείας Γ. Αθανασιάδης-Νόβας για την απονομή. Επίσης, προηγήθηκε αγώνας της Β΄ ομάδας του ΠΑΟ με Αγγλική στρατιωτική ομάδα. Τελικά, το Κύπελλο Ρούσου δεν απονεμήθηκε, αφού το ματς έληξε 1-1.

*Γήπεδο Λεωφόρου Αλεξάνδρας, 18 Νοεμβρίου 1945:
**14.00: Απόλλων - Αστέρας: 2-1 (ημ. 1-1, σκόρερ: Δαμαλάς, Καραμπουρνής - Μακρής).
**16.00: Παναθηναϊκος - Αθηναϊκός: 2-2 (ημ. 2-2, Σίμος, Τσούτσος - Κάτσουρας, Μανιατόπουλος).
***Τελικός Κυπέλλου Ρούσου**
**Γήπεδο Λεωφόρου Αλεξάνδρας, 2 Δεκεμβρίου 1945:
**Παναθηναϊκός - Απόλλων: 1-1 (ημ. 0-1).
**Σκόρερ: Χιονίδης - Ροδόπουλος.

## Πηγές
*Αρχείο εφ. "Αθλητική Ηχώ".

### Παραπομπές


Κατηγορία:Εγχώρια ποδοσφαιρικά κύπελλα 1945-1946
Κατηγορία:Ποδοσφαιρικές διοργανώσεις Ελλάδας
Κατηγορία:Ιστορία του Ελληνικού ποδοσφαίρου